Donbassi sõja kronoloogia (2015. aasta juuli–september)

Ukrainas Euromaidani liikumise, Ukraina revolutsiooni ja Krimmi annekteerimise järel alanud **[[Sõda Donbassis|Donbassi sõja]]** (Vene-Ukraina "hübriidsõja") **kronoloogia**, sündmused alates **[[2015]]. aasta [[1. juuli]]st**. Varasema aja sündmused on kajastatud artiklites 2014. aasta märtsi–juuni, juuli–septembri ja oktoobri–detsembri kohta ning 2015. aasta jaanuari–märtsi ja aprilli–juuni kohta.

## Juuli
### Juuli I pool
#### 1. juuli <sup>[http://mediarnbo.org/wp-content/uploads/2015/07/01-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel kandsid valitsusväed juuni viimasel päeval kaotusi Donetski suunal, hukkus üks Ukraina sõjaväelane, 10 valitsusvägede võitlejat sai haavata.

#### 2. juuli <sup>[http://mediarnbo.org/wp-content/uploads/2015/07/02-07.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, Donetski ja Gorlivka all sai haavata neli Ukraina sõjaväelast.

#### 3. juuli <sup>[http://mediarnbo.org/wp-content/uploads/2015/07/03-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul ühtegi valitsusvägede võitlejat, neli Ukraina sõjaväelast sai haavata.

Ukraina Julgeolekuteenistus valmistas ette aruande tõendusmaterjaliga "Venemaa Ukraina vastase agressiooni" kohta. Aruandes on toodud ära andmed ka viie valitsusvastaste relvajõudude koosseisus aktiivselt osaleva VF kindrali kohta.

#### 4. juuli <sup>[http://mediarnbo.org/wp-content/uploads/2015/07/04-07.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, kaks valitsusvägede võitlejat sai haavata.

#### 5. juuli <sup>[http://mediarnbo.org/wp-content/uploads/2015/07/05-07.jpg kaart]</sup>
Ukraina presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas viis Ukraina sõjaväelast, 10 valitsusvägede võitlejat sai haavata. Suurem osa kaotustest oli seotud vahejuhtumiga Luhanski oblastis Donetskõi lähistel, kus lõhkekeha plahvatuse tõttu hukkus viis ja sai haavata 3 valitsusvägede võitlejat. Valitsusvägede kontrollpunkti nr 29 juures sattus lõhkekehale valitsusvägede sõiduk, kolm Ukraina sõjaväelast hukkus, kolm sai haavata.

#### 6. juuli <sup>[http://mediarnbo.org/wp-content/uploads/2015/07/06-07.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, kolm Ukraina sõjaväelast sai haavata.

#### 7. juuli <sup>[http://mediarnbo.org/wp-content/uploads/2015/07/07-07.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, Luhanski ja Mariupoli suunal sai haavata kolm Ukraina sõjaväelast.

Valgevene pealinnas Minskis toimusid Donbassi konflikti reguleerimise kolmepoolse kontaktgrupi ja töörühmade läbirääkimised. 22. juunil 2015 Heidi Tagliavini asemel OSCE eriesindajaks nimetatud Martin Sajdiki teatel olid läbirääkimised konstruktiivsed.

#### 8. juuli <sup>[http://mediarnbo.org/wp-content/uploads/2015/07/08-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul lahingutegevuse piirkonnas kaks Ukraina sõjaväelast, 10 valitsusvägede võitlejat sai haavata.

#### 9. juuli <sup>[http://mediarnbo.org/wp-content/uploads/2015/07/09-07.jpg kaart]</sup>
Ukraina presidendi administratsiooni pressiesindaja polkovnik Lõssenko teatel ei hukkunud möödunud ööpäeva jooksul ühtegi Ukraina sõjaväelast, üks valitsusvägede võitleja sai haavata.

#### 10. juuli <sup>[http://mediarnbo.org/wp-content/uploads/2015/07/10-07.jpg kaart]</sup>
Ukraina presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas kaks Ukraina sõjaväelast, 10 valitsusvägede võitlejat sai haavata.

#### 11. juuli <sup>[http://mediarnbo.org/wp-content/uploads/2015/07/11-07.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, viis Ukraina sõjaväelast sai haavata.

#### 12. juuli <sup>[http://mediarnbo.org/wp-content/uploads/2015/07/12-07.jpg kaart]</sup>
Presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas kaks Ukraina sõjaväelast, viis valitsusvägede võitlejat sai haavata.

#### 13. juuli <sup>[http://mediarnbo.org/wp-content/uploads/2015/07/13-07.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, viis valitsusvägede võitlejat sai haavata.

#### 14. juuli <sup>[http://mediarnbo.org/wp-content/uploads/2015/07/14-07.jpg kaart]</sup>
Presidendi pressiesindaja teatel ei hukkunud möödunud ööpäeva jooksul ühtegi Ukraina sõjaväelast, Donetski suunal sai haavata viis valitsusvägede võitlejat.

#### 15. juuli <sup>[http://mediarnbo.org/wp-content/uploads/2015/07/15-07.jpg kaart]</sup>
Möödunud ööpäeva jooksul hukkus lahingutegevuse piirkonnas kaheksa Ukraina sõjaväelast, haavata sai 16 valitsusvägede võitlejat. Valitsusvastaste relvajõudude esindajad teatasid kahe võitleja ja ühe tsiviilisiku hukkumisest.

### Juuli II pool
#### 16. juuli <sup>[http://mediarnbo.org/wp-content/uploads/2015/07/16-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul ühtegi valitsusvägede võitlejat, üksteist Ukraina sõjaväelast sai haavata.

#### 17. juuli <sup>[http://mediarnbo.org/wp-content/uploads/2015/07/17-07.jpg kaart]</sup>
Möödunud ööpäeva jooksul ei hukkunud ühtegi valitsusvägede võitlejat, Donetski lennuvälja piirkonnas sai haavata kaks Ukraina sõjaväelast.

Ukraina kaitseministeeriumi hinnangul oli valitsusvastaste relvajõudude isikkoosseisu suurus umbes 34 tuhat inimest.

Õhtul toimusid nõndanimetatud normandia formaadis läbirääkimised Ida-Ukraina olukorra reguleerimise küsimuses. Telefonikonverentsil osalesid Ukraina president Petro Porošenko, Venemaa president Vladimir Putin, Prantsusmaa president François Hollande ja Saksamaa liidukantsler Angela Merkel.

Venemaa president allkirjastas ukaasi "mobilisatsiooni edendamise" kohta (vene `указ о «мобилизационном развертывании»´).

#### 18. juuli <sup>[http://mediarnbo.org/wp-content/uploads/2015/07/18-07.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, viis valitsusvägede võitlejat sai haavata. Ukraina sõjaväe teatel oli olukord Ida-Ukrainas märkimisväärselt halvenenud.

Keskööl alustasid valitsusvastased relvajõud pealetungi Mariupoli suunal, valitsusvägede kaotused olid täpsustamisel. Hommikupoole ööd tulistati Avdijivkat, hukkus kolm tsiviilisikut.

#### 19. juuli <sup>[http://mediarnbo.org/wp-content/uploads/2015/07/19-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul üks valitsusvägede võitleja, seitse Ukraina sõjaväelast sai haavata. Suurimaid kaotusi kanti Donetski läänepoolsetes eeslinnades.

#### 20. juuli <sup>[http://mediarnbo.org/wp-content/uploads/2015/07/20-07.jpg kaart]</sup>
Möödunud ööpäeva jooksul ei hukkunud ühtegi Ukraina sõjaväelast, Gorlivka ja Donetski lähistel sai haavata viis valitsusvägede võitlejat.

#### 21. juuli <sup>[http://mediarnbo.org/wp-content/uploads/2015/07/21-07.jpg kaart]</sup>
Presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas üks Ukraina sõjaväelane, üks valitsusvägede võitleja sai haavata.

Valgevene pealinnas Minskis toimusid Donbassi konflikti reguleerimise kolmepoolse kontaktgrupi ja töörühmade läbirääkimised. Euroopa Julgeoleku- ja Koostööorganisatsiooni esindas Ivica Dačić.

#### 22. juuli <sup>[http://mediarnbo.org/wp-content/uploads/2015/07/22-07.jpg kaart]</sup>
Möödunud ööpäeva jooksul ei hukkunud ühtegi Ukraina sõjaväelast, Donetski suunal sai haavata viis valitsusvägede võitlejat.

#### 23. juuli <sup>[http://mediarnbo.org/wp-content/uploads/2015/07/23-07.jpg kaart]</sup>
Presidendi pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, seitse valitsusvägede võitlejat sai haavata. Presidendi administratsiooni esindaja Jarema Duhhi teatel sai Avdijivka lähistel surmavalt haavata Ukraina siseministeeriumi eriotstarbelise pataljoni võitleja, muusik ja laulja Mõkola Gordiitšuk. Üks samas raskelt haavata saanud võitleja suri haiglas. Teadet kinnitas järgmisel päeval ka presidendi pressiesindaja polkovnik Lõssenko.

Valitsusvastased relvajõud intensiivistasid taas rünnakuid Stanõtsja Luhanskale, üks valitsusvägede võitleja hukkus, üks tsiviilisik sai haavata.

#### 24. juuli <sup>[http://mediarnbo.org/wp-content/uploads/2015/07/24-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel hukkus möödunud ööpäeva jooksul üks Ukraina sõjaväelane, kolm valitsusvägede võitlejat sai haavata.

Luhanski oblastis Stanõtsja Luhanskas said valitsusvastaste relvajõudude rünnakutes haavata üks valitsusvägede võitleja ja üks tsiviilisik.

#### 25. juuli <sup>[http://mediarnbo.org/wp-content/uploads/2015/07/25-07.jpg kaart]</sup>
Presidendi administratsiooni pressiesindaja teatel sai möödunud ööpäeval lahingutegevuse piirkonnas haavata üks Ukraina sõjaväelane. Donetski oblastis Pervomaiske lähistel toimunud autoõnnetuses sai surma 3 valitsusvägede võitlejat, 4 võitlejat sai vigastusi.

#### 26. juuli <sup>[http://mediarnbo.org/wp-content/uploads/2015/07/26-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul ühtegi valitsusvägede võitlejat, kolm Ukraina sõjaväelast sai haavata. Umbes 45&nbsp;km kaugusel Donetskist edelas peeti kinni lahingumoona vedav KAMAZ veok, mille juht tutvustas ennast Venemaa relvajõudude majorina.

#### 27. juuli <sup>[http://mediarnbo.org/wp-content/uploads/2015/07/27-07.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, seitse valitsusvägede võitlejat sai haavata. Avdijivkas sai haavata üks tsiviilisik.

ÜRO teatel on Ukrainas sõja tõttu riigisiseselt asunud ümber 1&nbsp;401&nbsp;100 inimest.

#### 28. juuli <sup>[http://mediarnbo.org/wp-content/uploads/2015/07/28-07.jpg kaart]</sup>
Ukraina presidendi administratsiooni pressiesindaja ATO küsimustes polkovnik Lõssenko teatel hukkus möödunud ööpäeva jooksul üks Ukraina sõjaväelane, 12 valitsusvägede võitlejat sai haavata. Šõrokõnes sai vigastada üks OSCE vaatlusgrupi liige.

#### 29. juuli <sup>[http://mediarnbo.org/wp-content/uploads/2015/07/29-07.jpg kaart]</sup>
Presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul ühtegi valitsusvägede võitlejat, Donetski oblastis Marjinka juures sai haavata kaks Ukraina sõjaväelast.

#### 30. juuli <sup>[http://mediarnbo.org/wp-content/uploads/2015/07/30-07.jpg kaart]</sup>
Ukraina presidendi administratsiooni pressiesindaja polkovnik Lõssenko teatel sai möödunud ööpäeva jooksul lahingutegevuse piirkonnas haavata neli valitsusvägede võitlejat, hukkunuid ei olnud. Dzeržõnskis sai sõjategevuse tõttu surma kaks tsiviilisikut, üks tsiviilisik sai haavata Ukraina peaprokuröri teatel hukkus üks Ukraina sõjaväelane.

#### 31. juuli <sup>[http://mediarnbo.org/wp-content/uploads/2015/07/31-07.jpg kaart]</sup>
Möödunud ööpäeva jooksul hukkus lahingutegevuse piirkonnas kaks Ukraina sõjaväelast, 7 valitsusvägede võitlejat sai haavata.

Ukraina siseministeeriumi miilitsa patrullteenistuse eriotstarbeline polk "Dnipro-1" («Дніпро-1») kaotas päeva jooksul kaks võitlejat, üks hukkus valitsusvastaste relvajõudude miinipildujarünnakus, teine suri snaipri kuulist saadud vigastustesse haiglas.

## August
### Augusti I pool
#### 1. august <sup>[http://mediarnbo.org/wp-content/uploads/2015/08/01-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel hukkus juuli viimasel päeval lahingutegevuse piirkonnas kaks Ukraina sõjaväelast, 14 valitsusvägede võitlejat sai haavata. Suuremaid kaotusi kanti Donetski suunal. Kaks valitsusvägede võitlejat sai haavata Luhanski oblastis Zolote lähistel.

Polku "Dnipro-1" («Дніпро-1») külastanud Anton Geraštšenkol ja Johannes Kerdil oli töökohtumine polgu juhtivkoosseisuga.

#### 2. august <sup>[http://mediarnbo.org/wp-content/uploads/2015/08/02-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, kaheksa Ukraina sõjaväelast sai haavata.

OSCE vaatlejad külastasid raskerelvade hoiukohti valitsuse ja valitsusvastaste relvajõudude kontrolli all olevatel aladel. Ühte Donetski RV territooriumil olevat hoonet valvanud relvastatud, eraldusmärkideta isik kinnitas vaatlejatele, et tema ja ta kaaslased on Venemaal Orenburgis baseeruva 16. õhudessantvägede brigaadi sõjaväelased. Venemaa kaitseministeerium lükkas teate hiljem ümber, väites et sellise numbriga väeosa armees ei ole.

Päeva viimastel tundidel tulistati raskerelvadest Stanõtsja Luhanska lähistel asuvaid valitsusvägede positsioone, hukkus kaks Ukraina sõjaväelast.

#### 3. august <sup>[http://mediarnbo.org/wp-content/uploads/2015/08/03-08.jpg kaart]</sup>
Presidendi administratsiooni pressiesindaja terrorismivastase operatsiooni (ATO) küsimustes polkovnik Andri Lõssenko teatel hukkus möödunud ööpäeval lahingutegevuse piirkonnas neli Ukraina sõjaväelast, 15 valitsusvägede võitlejat sai haavata.

#### 4. august <sup>[http://mediarnbo.org/wp-content/uploads/2015/08/04-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeval lahingutegevuse piirkonnas kolm Ukraina sõjaväelast, 7 valitsusvägede võitlejat sai haavata. Talakivka juures sõitis miinile traktor, traktorist toimetati haiglasse.

Valgevene pealinnas Minskis toimus Donbassi konflikti reguleerimise kolmepoolse (Ukraina, Venemaa ja OSCE) kontaktgrupi kohtumine. Kohtumisel osalenud OSCE esindaja Martin Sajdik lubas töötada välja graafiku raudtee demineerimiseks Donbassis.

#### 5. august <sup>[http://mediarnbo.org/wp-content/uploads/2015/08/05-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi valitsusvägede võitlejat, seitse Ukraina sõjaväelast sai haavata.

#### 6. august <sup>[http://mediarnbo.org/wp-content/uploads/2015/08/06-081.jpg kaart]</sup>
Presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul lahingutegevuse piirkonnas viis valitsusvägede võitlejat, kuus Ukraina sõjaväelast sai haavata.

#### 7. august <sup>[http://mediarnbo.org/wp-content/uploads/2015/08/07-08.jpg kaart]</sup>
Möödunud ööpäeva jooksul hukkus lahingutegevuse piirkonnas kaks valitsusvägede võitlejat, seitse Ukraina sõjaväelast sai haavata. Avdijivkas sai haavata tsiviilisik.

#### 8. august <sup>[http://mediarnbo.org/wp-content/uploads/2015/08/08-08.jpg kaart]</sup>
Presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas üks valitsusvägede võitleja, üheksa Ukraina sõjaväelast sai haavata.

#### 9. august <sup>[http://mediarnbo.org/wp-content/uploads/2015/08/09-08.jpg kaart]</sup>
Möödunud ööpäeva jooksul hukkus lahingutegevuse piirkonnas üks valitsusvägede võitleja, kümme Ukraina sõjaväelast sai haavata.

Öö jooksul põletati Donetskis maha neli OSCE-le kuuluvat soomustatud sõidukit.

#### 10. august <sup>[http://mediarnbo.org/wp-content/uploads/2015/08/10-08.jpg kaart]</sup>
Möödunud ööpäeva jooksul hukkus lahingutegevuse piirkonnas üks valitsusvägede võitleja, kuusteist Ukraina sõjaväelast sai haavata.

Öösel algas Donetski oblastis Volnovahha rajoonis Starognativka piirkonnas äge lahing, milles mõlemad pooled kandsid kaotusi.

#### 11. august <sup>[http://mediarnbo.org/wp-content/uploads/2015/08/11-08.jpg kaart]</sup>
Presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul lahingutegevuse piirkonnas üks valitsusvägede võitleja, 13 Ukraina sõjaväelast sai haavata. Infovastupanu teatel oli 10. augusti õhtuks Volnovahha haiglasse toimetatud vähemalt 19 haavatud valitsusvägede võitlejat.

Ukraina kaitseministeeriumi teatel oli sõjas riigi kaitsel üles näidatud mehisuse ja vapruse eest antud riiklikke autasusid 7329 Ukraina relvajõudude võitlejale, neist 1415 võitlejat said autasu postuumselt. 67&nbsp;779 Ukraina relvajõudude liiget oli saanud lahingutegevuses osaleja staatuse. Sama aja jooksul oli hukkunud 167 Rahvuskaardi võitlejat.

#### 12. august <sup>[http://mediarnbo.org/wp-content/uploads/2015/08/12-08.jpg kaart]</sup>
Möödunud ööpäeva jooksul hukkus lahingutegevuse piirkonnas üks valitsusvägede võitleja, kolm Ukraina sõjaväelast sai haavata. Kaotusi kanti Stanõtsja Luhanska ja Starognativka piirkonnas.

#### 13. august <sup>[http://mediarnbo.org/wp-content/uploads/2015/08/13-08.jpg kaart]</sup>
Möödunud ööpäeva jooksul hukkus lahingutegevuse piirkonnas kaks valitsusvägede võitlejat, kümme Ukraina sõjaväelast sai haavata.

Infovastupanu avaldas analüüsi Ukraina ida- ja lõunaosa ähvardava separatismi-/terrorismiohu kohta.

Ukraina Julgeolekuteenistus avaldas video, millel eelmisel kuul ukrainlaste poolt vangistatud Venemaa relvajõudude major palub president Putinil tagada oma vabastamine.

#### 14. august <sup>[http://mediarnbo.org/wp-content/uploads/2015/08/14-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel hukkus möödunud ööpäeval lahingutegevuse piirkonnas üks Ukraina sõjaväelane, kuus valitsusvägede võitlejat sai haavata. Valitsusvastaste relvajõudude ühe liidri, Eduard Bassurini teatel hukkus Gorlivkas üks tsiviilisik.

#### 15. august <sup>[http://mediarnbo.org/wp-content/uploads/2015/08/15-08.jpg kaart]</sup>
Möödunud ööpäeval ei hukkunud lahingutegevuse piirkonnas ühtegi Ukraina sõjaväelast, kaks valitsusvägede võitlejat sai haavata. Lahingutegevuse piirkonnas hukkus kolm tsiviilisikut, vähemalt 18 tsiviilisikut sai vigastada.

### Augusti II pool
#### 16. august <sup>[http://mediarnbo.org/wp-content/uploads/2015/08/16-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul ühtegi valitsusvägede võitlejat, kuus Ukraina sõjaväelast sai haavata.

#### 17. august <sup>[http://mediarnbo.org/wp-content/uploads/2015/08/17-08.jpg kaart]</sup>
Presidendi administratsiooni pressiesindaja ATO küsimustes polkovnik Lõssenko teatel hukkus möödunud ööpäeva jooksul lahingutegevuse piirkonnas kaks valitsusvägede võitlejat, seitse Ukraina sõjaväelast sai haavata. Sartanas sai surma kaks tsiviilisikut, kuus sai vigastada. Üks vigastatu suri järgmisel päeval haiglas. Valitsusvastaste relvajõudude teatel sai Gorlivkas surma vähemalt kolm ja vigastada neli tsiviilisikut, Donetskis hukkus kaks tsiviilisikut.

#### 18. august <sup>[http://mediarnbo.org/wp-content/uploads/2015/08/18-08.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, üks valitsusvägede võitleja sai haavata.

#### 19. august <sup>[http://mediarnbo.org/wp-content/uploads/2015/08/19-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, kolm valitsusvägede võitlejat sai haavata. Stanõtsja Luhanskas sai haavata üks tsiviilisik.

#### 20. august <sup>[http://mediarnbo.org/wp-content/uploads/2015/08/20-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul neli valitsusvägede võitlejat, neliteist Ukraina sõjaväelast sai haavata. Valitsusvastaste relvajõudude esindajad andsid valitsusvägede esindajatele üle neli vangistatud Ukraina sõjaväelast.

#### 21. august <sup>[http://mediarnbo.org/wp-content/uploads/2015/08/21-08.jpg kaart]</sup>
Presidendi administratsiooni pressiesindaja ATO küsimustes polkovnik Lõssenko teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, kaks valitsusvägede võitlejat sai haavata; registreeriti 67 relvarahu rikkumist.

Öösel umbes kella 2:00 ajal tulistati suurtükkidest Donetski oblastis Volnovahha rajoonis asuvat Prohhorivka küla. Mürsutabamusest hukkus loomafarmi valvur, 55-aastane meesterahvas.

#### 22. august <sup>[http://mediarnbo.org/wp-content/uploads/2015/08/22-08.jpg kaart]</sup>
Presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, kaheksa valitsusvägede võitlejat sai haavata.

Harkivi oblastis sõjaväelastele uut tehnikat üle andnud president Porošenko avaldas peetud kõnes arvamust, et Venemaa ja Moskva poolt toetatud separatistide poolt Ukrainale avaldatav sõjaline surve kestab tõenäoliselt veel aastakümneid. Selleks ajaks oli sõjas hukkunud vähemalt 6800 inimest.

#### 23. august <sup>[http://mediarnbo.org/wp-content/uploads/2015/08/23-08.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, neli valitsusvägede võitlejat sai haavata. Ukraina pool fikseeris relvarahu rikkumisi 78 korral.

#### 24. august <sup>[http://mediarnbo.org/wp-content/uploads/2015/08/24-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, üks valitsusvägede võitleja sai haavata Luhanski oblastis Zolotes. Valitsusväed fikseerisid sama ajavahemiku jooksul 82 relvarahu rikkumist.

Saksamaa pealinnas Berliinis kohtusid Ukraina president Petro Porošenko, Prantsusmaa president François Hollande ja Saksamaa liidukantsler Angela Merkel.

#### 25. august <sup>[http://mediarnbo.org/wp-content/uploads/2015/08/25-08.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul lahingutegevuse piirkonnas kaks valitsusvägede võitlejat, üheksa Ukraina sõjaväelast sai haavata. Valitsusväed fikseerisid sama ajavahemiku jooksul 77 relvarahu rikkumist.

#### 26. august <sup>[http://mediarnbo.org/wp-content/uploads/2015/08/26-08.jpg kaart]</sup>
Presidendi administratsiooni pressiesindaja ATO küsimustes polkovnik Lõssenko teatel hukkus möödunud ööpäeva jooksul lahingutegevuse piirkonnas kaks valitsusvägede võitlejat, kümme Ukraina sõjaväelast sai haavata. Ukraina pool registreeris sama ajavahemiku jooksul 92 relvarahu rikkumist.

Pooled teatasid püüdlusest hakata relvarahu täielikult järgima alates teisipäevast, 1. septembrist.

#### 27. august <sup>[http://mediarnbo.org/wp-content/uploads/2015/08/27-08.jpg kaart]</sup>
Möödunud ööpäeva jooksul hukkus lahingutegevuse piirkonnas seitse valitsusvägede võitlejat, 13 Ukraina sõjaväelast sai haavata. Suurem osa kaotustest leidis aset Donetski oblastis Marjinka all ja Mariupoli suunal. Tegemist oli suurima kaotusega, mida valitsusväed ühe ööpäeva jooksul alates juuli keskpaigast olid kandnud. Ukraina pool registreeris sama ajavahemiku jooksul 90 relvarahu rikkumist.

#### 28. august <sup>[http://mediarnbo.org/wp-content/uploads/2015/08/28-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, Donetski lennuvälja piirkonnas sai haavata viis valitsusvägede võitlejat. Valitsusväed fikseerisid 27. augustil 109 relvarahu rikkumist&nbsp;– 15 korral kasutati valitsusvägede positsioonide ründamiseks suurtükiväge, 34 korral miinipildujaid ning ühel korral mitmelasulisi raketiheitjaid Grad.

Meedias avaldati kaart ja tabel andmetega Ukrainas viibinud ja viibivate Venemaa Föderatsiooni relvajõudude üksuste kohta.

#### 29. august <sup>[http://mediarnbo.org/wp-content/uploads/2015/08/29-08.jpg kaart]</sup>
Möödunud ööpäeva jooksul hukkus lahingutegevuse piirkonnas kaks Ukraina sõjaväelast, kolm valitsusvägede võitlejat sai haavata. Ukraina relvajõud registreerisid sama ajavahemiku jooksul 74 relvarahu rikkumist.

#### 30. august <sup>[http://mediarnbo.org/wp-content/uploads/2015/08/30-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, üks valitsusvägede võitleja sai haavata Luhanski oblastis Štšastja juures. Valitsusväed registreerisid 29. augustil 19 relvarahu rikkumist. Ühel korral kasutati valitsusvägede positsioonide ründamiseks miinipildujat, 10 korral granaadiheitjat.

#### 31. august <sup>[http://mediarnbo.org/wp-content/uploads/2015/08/31-08.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, viis valitsusvägede võitlejat sai haavata. Teist päeva järjest ei kasutanud valitsusvastased relvajõud valitsusvägede ründamiseks raskerelvastust, miinipildujaid ja soomustehnikat. Valitsusväed registreerisid sama ajavahemiku jooksul 16 relvarahu rikkumist.

Kiievis Ülemraada juures toimusid inimohvritega lõppenud kokkupõrked. Üle poole vigastatutest, 69 inimest, olid rahvuskaardi liikmed. Teisipäevaks, 1. septembriks, oli hukkunute arv tõusnud kolmeni.

## September
### Septembri I pool
#### 1. september <sup>[http://mediarnbo.org/wp-content/uploads/2015/09/01-09.jpg kaart]</sup>
Augusti viimane päev möödus valitsusvägedele kaotusteta. Ukraina relvajõud registreerisid sama ajavahemiku jooksul 19 relvarahu rikkumist.

#### 2. september <sup>[http://mediarnbo.org/wp-content/uploads/2015/09/02-09.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, üks valitsusvägede võitleja sai haavata Luhanski oblastis Krõmske juures. Valitsusväed registreerisid sama ajavahemiku jooksul 5 relvarahu rikkumist.

Hommikul umbes kell 7:00 sattus Luhanski oblastis Lobatševe küla juures varitsusele rühm valitsusvägede võitlejaid. Hukkus kaks valitsusvägede võitlejat, kuus võitlejat sai haavata.

#### 3. september <sup>[http://mediarnbo.org/wp-content/uploads/2015/09/03-09.jpg kaart]</sup>
Ukraina presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas kaks Ukraina sõjaväelast, kuus valitsusvägede võitlejat sai haavata. Valitsusväed registreerisid sama ajavahemiku jooksul 10 relvarahu rikkumist.

Päeval astus eelmise päeva varitsuskoha lähistel Lobatševe juures miinile Ukraina 80. brigaadi roodukomandör ja hukkus. Donetski oblastis, Volnovahhas ja Kurahhoves, said vigastada kaks miinile sattunud tsiviilisikut.

#### 4. september <sup>[http://mediarnbo.org/wp-content/uploads/2015/09/04-09.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, haavatuid ei olnud. Ukraina relvajõud registreerisid sama ajavahemiku jooksul 5 relvarahu rikkumist.

#### 5. september <sup>[http://mediarnbo.org/wp-content/uploads/2015/09/05-091.jpg kaart]</sup>
Presidendi administratsiooni pressiesindaja teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, kaks valitsusvägede võitlejat sai haavata Donetski oblastis, Gorlivkast põhjas. Valitsusväed registreerisid sama ajavahemiku jooksul 19 relvarahu rikkumist, millest 18 leidis aset Donetski lähistel.

#### 6. september <sup>[http://mediarnbo.org/wp-content/uploads/2015/09/06-09.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, viis valitsusvägede võitlejat sai haavata. Ukraina relvajõud registreerisid sama ajavahemiku jooksul 14 relvarahu rikkumist.

#### 7. september <sup>[http://mediarnbo.org/wp-content/uploads/2015/09/07-09.jpg kaart]</sup>
Ukraina presidendi administratsiooni pressiesindaja teatel ei hukkunud möödunud ööpäeva jooksul lahingutegevuse piirkonnas ühtegi Ukraina sõjaväelast, kaks valitsusvägede võitlejat sai haavata. Ukraina pool registreeris sama ajavahemiku jooksul 12 relvarahu rikkumist.

#### 8. september <sup>[http://mediarnbo.org/wp-content/uploads/2015/09/08-09.jpg kaart]</sup>
Ukraina presidendi administratsiooni pressiesindaja ATO küsimustes polkovnik Oleksandr Motuzjaniku teatel hukkus möödunud ööpäeva jooksul lahingutegevuse piirkonnas üks Ukraina sõjaväelane, kaks valitsusvägede võitlejat sai haavata. Kõik kaotused leidsid aset päeva teisel poolel Luhanski oblastis Venemaa piiri lähistel asuvate Novokõjivka ja Sõze külade vahel vastase luure-diversioonisalgaga peetud lahingus. UNIANi teatel hukkus Luhanski oblastis toimunud relvastatud kokkupõrkes valitsusvastaste relvajõudude diversiooni-luuresalgaga vähemalt kaks valitsusvägede võitlejat. Valitsusväed registreerisid 7. septembril kolm relvarahu rikkumist.

Ukraina kaitseminister Stepan Poltoraki hinnangul oli relvastatud konflikti intensiivsus konflikti algusest arvates langenud madalaimale tasemele. ÜRO Inimõiguste Ülemvoliniku Ameti teatel oli konflikti algusest alates hukkunud vähemalt 7962 inimest ja vähemalt 17&nbsp;811 inimest oli saanud vigastada. Ameti teatel oli tegemist konservatiivse hinnanguga ning tegelikud arvud võisid olla märksa suuremad.

#### 9. september <sup>[http://mediarnbo.org/wp-content/uploads/2015/09/09-09.jpg kaart]</sup>
Ukraina presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas üks Ukraina sõjaväelane. Valitsusvägede võitleja hukkus öösel kella 01:40 ja 02:10 vahel Sõze küla juures Siverskõi Donetsi ületanud vastase luure-diversioonisalgaga peetud pooletunnises lahingus. Valitsusväed registreerisid 8. septembril neli relvarahu rikkumist; 9. septembri keskööst kuni kella kuueni hommikul relvarahu rikkumisi ei registreeritud.

#### 10. september <sup>[http://mediarnbo.org/wp-content/uploads/2015/09/10-09.jpg kaart]</sup>
Presidendi administratsiooni pressiesindaja teatel sai möödunud ööpäeva jooksul lahingutegevuse piirkonnas haavata üks Ukraina sõjaväelane. Luhanski oblastis Stanõtsja Luhanskas sai tuvastamata lõhkekeha plahvatuses vigastada tsiviilelanik. Valitsusväed registreerisid 9. septembril kaks relvarahu rikkumist; 10. septembri keskööst kuni kella kuueni hommikul relvarahu rikkumisi ei registreeritud.

Hommikul sai Luhanski oblastis Trojitske küla juures olevas kontrollpunktis lõhkekeha plahvatuses surma üks valitsusvägede võitleja, viis valitsusvägede võitlejat sai haavata. Üks haavatu suri samal päeval haiglas.

#### 11. september <sup>[http://mediarnbo.org/wp-content/uploads/2015/09/11-09.jpg kaart]</sup>
Möödunud ööpäeva jooksul hukkus lahingutegevuse piirkonnas kaks Ukraina sõjaväelast, neli valitsusvägede võitlejat sai haavata. Esimest korda üle mitme kuu ei registreeritud 10. septembril ühtegi relvarahu rikkumist; relvarahu rikkumisi ei registreeritud ka 11. septembri keskööst kuni kella kuueni hommikul.

#### 12. september <sup>[http://mediarnbo.org/wp-content/uploads/2015/09/12-09.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast, üks valitsusvägede võitleja sai haavata. Valitsusväed registreerisid sama ajavahemiku jooksul viis relvarahu rikkumist; 12. septembri esimese kuue tunni jooksul ei registreeritud ühtegi relvarahu rikkumist.

Saksamaal Berliinis toimus kolm ja pool tundi kestnud kohtumine Saksamaa, Prantsusmaa, Venemaa ja Ukraina välisministrite vahel. Saksamaa välisminister Frank-Walter Steinmeieri teatel saavutati kohtumisel Ida-Ukrainas rahu saavutamise küsimuses olulist edu.

#### 13. september <sup>[http://mediarnbo.org/wp-content/uploads/2015/09/13-09.jpg kaart]</sup>
Möödunud ööpäeva jooksul ei hukkunud lahingutegevuse piirkonnas ühtegi Ukraina sõjaväelast; Donetski oblastis Marjinka lähistel sai haavata üks valitsusvägede võitleja. Valitsusväed registreerisid 12. septembril kolm relvarahu rikkumist; 13. septembri esimese kuue tunni jooksul ei registreeritud ühtegi relvarahu rikkumist.

#### 14. september <sup>[http://mediarnbo.org/wp-content/uploads/2015/09/14-09.jpg kaart]</sup>
Möödunud ööpäeva jooksul hukkunus lahingutegevuse piirkonnas kaks Ukraina sõjaväelast, kaks valitsusvägede võitlejat sai haavata ja üks jäi teadmata kadunuks. Valitsusväed registreerisid 13. septembril kaheksa relvarahu rikkumist; 14. septembri esimese kuue tunni jooksul ei registreeritud ühtegi relvarahu rikkumist.

#### 15. september <sup>[http://mediarnbo.org/wp-content/uploads/2015/09/15-09.jpg kaart]</sup>
Möödunud ööpäeva jooksul sai lahingutegevuse piirkonnas haavata kaks Ukraina sõjaväelast. Donetski oblastis Granitnes sai improviseeritud lõhkekeha plahvatuses haavata kaks tsiviilisikut. Esmakordselt 16 kuu jooksul ei registreeritud Donetski eeslinnades ühtegi rünnakut valitsusvägede vastu. Ukraina pool registreeris 14. septembril seitse relvarahu rikkumist. 15. septembri öösel umbes kella kolme ajal rünnati valitsusvägede positsioone Luhanski oblastis Krõmske küla juures.

### Septembri II pool
#### 16. september <sup>[http://mediarnbo.org/wp-content/uploads/2015/09/16-09.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel sai möödunud ööpäeva jooksul lahingutegevuse piirkonnas haavata kaks Ukraina sõjaväelast. Valitsusväed registreerisid 15. septembril üheksa relvarahu rikkumist; 16. septembri esimese kuue tunni jooksul ei registreeritud ühtegi relvarahu rikkumist.

#### 17. september <sup>[http://mediarnbo.org/wp-content/uploads/2015/09/17-09.jpg kaart]</sup>
Presidendi administratsiooni pressiesindaja polkovnik Oleksandr Motuzjaniku teatel ei kandnud valitsusväed möödunud ööpäeva jooksul lahingutegevuse piirkonnas kaotusi. 16. septembril registreeriti kolm relvarahu rikkumist; 17. septembri esimese kuue tunni jooksul ei registreeritud ühtegi relvarahu rikkumist.

Luhanski oblastis Valuiski külas sai umbes kella 12.30 ajal granaadiheitja tabamusest haavata kaks valitsusvägede võitlejat. Umbes kella 14 ajal sai Luhanski oblastis Gorlivkast edelas mineerimise käigus haavata kolm valitsusvastaste relvajõudude võitlejat.

#### 18. september <sup>[http://mediarnbo.org/wp-content/uploads/2015/09/18-09.jpg kaart]</sup>
Presidendi administratsiooni pressiesindaja polkovnik Lõssenko teatel sai möödunud ööpäeva jooksul improviseeritud lõhkekehade lõhkemise läbi lahingutegevuse piirkonnas surma kaks Ukraina sõjaväelast, viis valitsusvägede võitlejat sai haavata. Relvarahu rikkumisi registreeriti möödunud ööpäeva jooksul ühel korral.

#### 19. september <sup>[http://mediarnbo.org/wp-content/uploads/2015/09/19-09.jpg kaart]</sup>
Möödunud ööpäeva jooksul hukkus lahingutegevuse piirkonnas üks Ukraina sõjaväelane, üks valitsusvägede võitleja sai haavata. Kaotused olid põhjustatud improviseeritud lõhkekeha lõhkemisest Luhanski oblastis Bolotene küla piirkonnas. 18. septembril registreeriti kolm relvarahu rikkumist; 19. septembri esimese kuue tunni jooksul ei registreeritud ühtegi relvarahu rikkumist.

#### 20. september <sup>[http://mediarnbo.org/wp-content/uploads/2015/09/20-09.jpg kaart]</sup>
Presidendi administratsiooni pressiesindaja teatel möödus 19. september valitsusvägedele kaotusteta. Möödunud ööpäeva jooksul registreeriti kaks või kolm relvarahu rikkumist; 20. septembri esimese kuue tunni jooksul ei registreeritud ühtegi relvarahu rikkumist.

#### 21. september <sup>[http://mediarnbo.org/wp-content/uploads/2015/09/21-09.jpg kaart]</sup>
Presidendi administratsiooni pressiesindaja polkovnik Lõssenko teatel sai möödunud ööpäeva jooksul lahingutegevuse piirkonnas improviseeritud lõhkekeha plahvatuse läbi haavata üks Ukraina sõjaväelane. Luhanski oblasti administratsiooni teatel hukkus improviseeritud lõhkekeha plahvatuse läbi üks Ukraina sõjaväelane, teine sai haavata. Valitsusväed registreerisid möödunud ööpäeva jooksul neli relvarahu rikkumist.

#### 22. september <sup>[http://mediarnbo.org/wp-content/uploads/2015/09/22-09.jpg kaart]</sup>
Presidendi administratsiooni pressiesindaja polkovnik Oleksandr Motuzjaniku teatel möödus 21. september valitsusvägedele kaotusteta. Registreeriti kolm relvarahu rikkumist. Ühtegi valitsusvägedevastast rünnakut ei registreeritud, rünnakuid ei registreeritud ka 22. septembri esimese kuue tunni jooksul.

#### 23. september <sup>[http://mediarnbo.org/wp-content/uploads/2015/09/23-09.jpg kaart]</sup>
Presidendi administratsiooni pressiesindaja polkovnik Lõssenko teatel möödus 22. september valitsusvägedele kaotusteta. Valitsusväed registreerisid möödunud ööpäeva jooksul relvarahu rikkumisi 9 korral, 23. septembri esimese kuue tunni jooksul rünnakuid ei registreeritud.

#### 24. september <sup>[http://mediarnbo.org/wp-content/uploads/2015/09/24-09.jpg kaart]</sup>
Presidendi administratsiooni pressiesindaja teatel hukkus möödunud ööpäeva jooksul üks Ukraina sõjaväelane, kaks valitsusvägede võitlejat sai haavata. Möödunud ööpäeva jooksul registreeriti neli relvarahu rikkumist, 24. septembri esimese kuue tunni jooksul registreeriti kaks valitsusvägedevastast rünnakut.

Donetski oblastis Thorezis valitsusvastaste relvajõudude korraldatud militaarüritusel hukkus 10-aastane tüdruk, mitu tsiviilisikut sai vigastada.

#### 25. september <sup>[http://mediarnbo.org/wp-content/uploads/2015/09/25-09.jpg kaart]</sup>
Möödunud ööpäeva jooksul sai Donetski oblastis Avdijivkas haavata üks Ukraina sõjaväelane, hukkunuid ei olnud. Luhanski oblasti administratsiooni teatel hukkus Krõmskes improviseeritud lõhkekeha plahvatuses üks ja sai haavata kaks Ukraina sõjaväelast, Orehhoves sai jalaväemiini plahvatuses haavata neli valitsusvägede võitlejat. Sama ajavahemiku jooksul registreeriti neli relvarahu rikkumist, 25. septembri esimese kuue tunni jooksul registreeriti üks valitsusvägedevastane rünnak.

OSCE Ukraina spetsiaalne seiremissioon fikseeris valitsusvastaste relvajõudude kontrolli all oleva Kruglõki küla juures Venemaal toodetud raketisüsteemi TOS-1 Buratino kohalolu.

#### 26. september <sup>[http://mediarnbo.org/wp-content/uploads/2015/09/26-09.jpg kaart]</sup>
Polkovnik Lõssenko teatel möödus 25. september valitsusvägedele kaotusteta.

#### 27. september <sup>[http://mediarnbo.org/wp-content/uploads/2015/09/27-09.jpg kaart]</sup>
Presidendi administratsiooni pressiesindaja teatel hukkus möödunud ööpäeva jooksul lahingutegevuse piirkonnas üks valitsusvägede võitleja, üks Ukraina sõjaväelane sai haavata. Registreeriti kolm relvarahu rikkumist.

#### 28. september <sup>[http://mediarnbo.org/wp-content/uploads/2015/09/28-09.jpg kaart]</sup>
Presidendi administratsiooni pressiesindaja polkovnik Lõssenko teatel sai möödunud ööpäeva jooksul haavata neli valitsusvägede võitlejat, hukkunuid ei olnud. Kaotusi kanti Donetski oblastis Marjinka piirkonnas. Valitsusväed registreerisid möödunud ööpäeva jooksul kolm rünnakut oma positsioonide vastu, 28. septembri esimese kuue tunni jooksul rünnakuid ei registreeritud.

New Yorgis toimus president Putini palvel kohtumine president Obamaga. 90 minutit kestnud kohtumisel oli muude küsimuste hulgas arutluse all ka olukord Ukrainas.

#### 29. september <sup>[http://mediarnbo.org/wp-content/uploads/2015/09/29-09.jpg kaart]</sup>

Presidendi administratsiooni pressiesindaja teatel möödus 28. september valitsusvägedele kaotusteta. Donetski oblastis Dzeržõnskis sai lõhkekeha plahvatuses vigastada kaks tsiviilisikut. Valitsusväed registreerisid möödunud ööpäeva jooksul viis relvarahu rikkumist, 29. septembri esimese kuue tunni jooksul rünnakuid ei registreeritud.

Infovastupanu teatel on Rahvuskaardi relvastus täienenud uute kaasaegsete relvadega, milleks on suurekaliibrilised snaipri vintpüssid «Barrett» M107A1 ja tankitõrje reaktiivgranaadid DRTG-73.

#### 30. september <sup>[http://mediarnbo.org/wp-content/uploads/2015/09/30-09.jpg kaart]</sup>
Ukraina presidendi administratsiooni pressiesindaja ATO küsimustes polkovnik Andri Lõssenko teatel ei hukkunud möödunud ööpäeva jooksul ükski valitsusvägede võitleja, haavata sai üks Ukraina sõjaväelane. Vahejuhtum leidis aset Donetski oblastis, Artemivski ja Gorlivka vahel asuva ala demineerimisel. Valitsusväed registreerisid möödunud ööpäeva jooksul neli relvarahu rikkumist, 30. septembri esimese kuue tunni jooksul rünnakuid ei registreeritud.

## Oktoober
Järgneva aja sündmused on kajastatud artiklis Donbassi sõja kronoloogia (2015. aasta oktoober–detsember).

## Viited

## Välislingid
* INFO-ANALÜÜTILINE KESKUS, Ukraina Rahvusliku Julgeoleku ja Kaitse Nõukogu – uudised, kaardid jm (*ukraina, vene ja inglise keeles*)